Държавен вестник, бр. 9, 2003 г., стр. 13

Б Р О Й  9
Д Ъ Р Ж А В Е Н   В Е С Т Н И К
С Т Р .  13
Чл. 41. (1) Извън случаите по предходните
членове на тази глава лице, което не изпълни в
установените срокове задълженията си по този
закон или допусне да не бъдат изпълнени, се
наказва с глоба от 500 до 5000 лв., а на юриди-
ческото лице за неизпълнение се налага иму-
ществена санкция от 500 до 5000 лв., ако не
подлежи на по-тежко наказание.
(2) При повторно извършване на нарушени-
ето по ал. 1 глобата или имуществената санк-
ция е от 5000 до 20 000 лв.
Чл. 42. (1) Установяването на нарушенията,
издаването на наказателните постановления и
обжалването им се извършват по реда на Закона
за административните нарушения и наказания.
(2) Актовете за констатирани нарушения се
съставят от инспекторите или от упълномоще-
ни служители на агенцията, а наказателните
постановления се издават от председателя на
агенцията.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Затрудняване на доставките” е налице,
когато в рамките на два последователни месе-
ца се получи намаляване с 20 на сто на общото
ниво на доставките в страната на нефт и неф-
топродукти спрямо същия период през пред-
ходната календарна година.
2. “Производител на нефтопродукти” е юри-
дическо или физическо лице, произвеждащо
нефтопродукти, включени в чл. 2.
3. “Вносител на нефтопродукти” е юридичес-
ко или физическо лице, което осъществява внос
на нефтопродукти, включени в чл. 2.
4. “Съхранител на нефт и нефтопродукти” е
юридическо или физическо лице, чийто склад е
регистриран по реда на чл. 21.
5. “Междинен технологичен продукт” е фрак-
ция на нефта, която се използва при последва-
щи преработки или се използва като компонент
при получаване на крайни продукти.
6. “Добавка” е химически продукт, който се
използва за подобряване на свойствата на гори-
вата и получаване на крайния продукт.
7. “Повторно” е административното наруше-
ние, което е извършено в едногодишен срок от
влизането в сила на наказателното постановле-
ние, с което нарушителят е наказан за наруше-
ние от същия вид.
ЗАКЛЮЧИТЕЛНИ РАЗПОРЕДБИ
§ 2. Създаването на задължителните запаси
започва една година след влизането в сила на
закона.
§ 3. Количеството на задължителните запа-
си по този закон ще бъде достигнато в следните
срокове:
1. през първата година—най-малко за 10 дни,
от които 10 дни за агенцията;
2. през втората година—най-малко за 20 дни,
от които 10 дни за агенцията;
3. през третата година—най-малко за 30 дни,
от които 15 дни за агенцията;
4. през четвъртата година—най-малко за 40
дни, от които 20 дни за агенцията;
5. през петата година—най-малко за 50 дни,
от които 25 дни за агенцията;
6. през шестата година—най-малко за 60 дни,
от които 30 дни за агенцията;
7. през седмата година—най-малко за 70 дни,
от които 30 дни за агенцията;
8. през осмата година—най-малко за 80 дни,
от които 30 дни за агенцията;
9. през деветата година и следващите годи-
ни—най-малко за 90 дни, от които 30 дни за
агенцията.
§ 4. Министерският съвет в тримесечен срок
от влизането в сила на закона приема съответ-
ните изменения и допълнения в устройствения
правилник на Държавната агенция “Държавен
резерв и военновременни запаси” и тарифата
по чл. 20.
§ 5. Задължените лица по чл. 17, ал. 1 и 2 в
тримесечен срок от влизането в сила на закона
депозират в агенцията график, в това число и
финансова схема, за натрупване на задължител-
ните запаси по този закон.
§ 6. В Закона за енергетиката и енергийната
ефективност (обн., ДВ, бр. 64 от 1999 г.; изм.,
бр. 1 от 2000 г., бр. 108 от 2001 г., бр. 63 от 2002 г.)
чл. 56 се отменя.
§ 7. Изпълнението на закона се възлага на
Министерския съвет.
Законът е приет от ХХХIХ Народно събра-
ние на 16 януари 2003 г. и е подпечатан с офици-
алния печат на Народното събрание.
Председател на Народното събрание:
Огнян Герджиков
5690
УКАЗ № 15
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
“Държавен вестник”, приет от ХХХIX Народ-
но събрание на 16 януари 2003 г.
Издаден в София на 23 януари 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за “Дър-
жавен вестник” (обн., ДВ, бр. 89 от 1995 г.; попр.,
бр. 92 от 1995 г.; изм., бр. 123 от 1997 г., бр. 56 от
1999 г., бр. 1 от 2000 г., бр. 97 от 2001 г.)
§ 1. В чл. 2 ал. 2 се изменя така:
“(2) Редакцията на “Държавен вестник” е
дирекция към Народното събрание и се издър-
жа от набраните средства по бюджет като вто-
ростепенен разпоредител.”